4. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ และบริษัทร่วม

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

4.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

จากการเป็นผู้ผลิตเส้นใยเรยอนเพียงรายเดียวในประเทศ บริษัทฯ
จึงสามารถรองรับความต้องการเส้นใยเรยอนในตลาดภายในประเทศทั้งหมดตลอดมา
และยังเป็นการส่งเสริมให้ผู้ผลิตภายในประเทศทำการผลิตผลิตภัณฑ์ที่เพิ่มมูลค่าสำหรับอุตสาหกรรมสิ่งทอ
ด้วยการติดตั้งเครื่องจักรใหม่ บริษัทฯ ได้เริ่มจำหน่ายเส้นใยเรยอนพิเศษที่มีชื่อว่า – “เบอร์ล่า
โมดาล” ในตลาดโลก ซึ่งได้รับการตอบรับเป็นอย่างดีสำหรับผลิตภัณฑ์สิ่งทอระดับบน บริษัทฯ
มีความพร้อมอย่างเต็มที่ในการให้บริการทางเทคนิคแก่ลูกค้าเพื่อช่วยพัฒนาผลิตภัณฑ์ใหม่
ทั้งนี้ยอดขายในรอบ 5 ปีที่ผ่านมาเป็นดังนี้

(หน่วย: เมตริกตัน)

  ------------------------ --------- --------- --------- --------- ---------
  ยอดขาย                   ปี 2553    ปี 2552    ปี 2551    ปี 2550    ปี 2549

  เส้นใยเรยอน - ภายในประเทศ 45,193    40,428    39,657    45,369    41,051

  เส้นใยเรยอน - ต่างประเทศ   80,355    50,045    62,108    48,170    39,786

  เกลือโซเดียมซัลเฟต          102,120   68,715    79,986    70,494    62,066
  ------------------------ --------- --------- --------- --------- ---------

ผลิตภัณฑ์ของบริษัทฯ ประกอบด้วยเส้นใยเรยอนที่มีคุณลักษณะพิเศษหลายประการ เช่น
สัมผัสที่นุ่มสบาย ซึมซับความชื้นได้สูง การย่อยสลายได้เองตามธรรมชาติ
ความสบายในการสวมใส่และมีรูปแบบที่ทันสมัย ผลิตภัณฑ์ของบริษัทฯ
สามารถนำไปทำผลิตภัณฑ์ได้อย่างหลากหลาย ไม่ว่าจะเป็นเครื่องนุ่งห่ม ของแต่งบ้าน เสื้อผ้า
ไหมพรม ผลิตภัณฑ์เช็ดทำความสะอาด สุขอนามัยส่วนบุคคล รวมทั้งการใช้ทางการแพทย์
นอกจากนี้เกลือโซเดียมซัลเฟตซึ่งเป็นผลพลอยได้จากกระบวนการผลิต บริษัทฯ
ยังสามารถนำไปใช้ในการผลิตสารซักล้าง แก้ว เยื่อกระดาษและกระดาษ
รวมทั้งอุตสาหกรรมการย้อมผ้า

ผลิตภัณฑ์มากกว่าร้อยละ 50 ของบริษัทฯ ได้ถูกส่งออกไปขายกว่า 25 ประเทศทั่วโลก
ซึ่งสามารถผ่านเกณฑ์มาตรฐานด้านคุณภาพที่เข้มงวดของลูกค้าในประเทศสหรัฐอเมริกา บราซิล
ยุโรป ตุรกี เกาหลีใต้ ฟิลิปปินส์ อินโดนีเซีย ปากีสถาน เวียดนาม และศรีลังกา ภายใต้ตราสินค้า
‘Birla Cellulose’ และ ‘Birla Modal’ ผลิตภัณฑ์มีความหลากหลาย
ทั้งชนิดเส้นใยละเอียดไปจนถึงเส้นใยหยาบ (0.9 – 5.5 ไมโครดีเนียร์)
เส้นใยที่มีความยาวตั้งแต่ 32 ม.ม. ถึง 120 ม.ม. ระดับความแวววาวของการฟอกย้อม
และกึ่งทึบ นอกจากนั้น ลูกค้ายังสามารถกำหนดความยาวได้ตามต้องการอีกด้วย

-   ภาวะอุตสาหกรรมและการแข่งขัน

หลังจากภาวะตกต่ำของอุตสาหกรรมสิ่งทออย่างที่ไม่เคยเห็นมาก่อนตลอดปี 2551
ด้านความต้องการของตลาดได้เริ่มฟื้นขึ้นในครึ่งปีหลังของปี 2552 ตลอดปี 2552
การบริโภคเส้นใยเพิ่มขึ้นร้อยละ 4.2 คิดเป็นปริมาณ 70.5 ล้านตัน
เนื่องมาจากพื้นที่เพาะปลูกที่ลดลงและผลผลิตตกต่ำ ประมาณการผลิตฝ้ายลดลงร้อยละ 8 เหลือเพียง
22 ล้านตันในปี 2552 และในปีเดียวกันการผลิตเส้นใยเรยอนได้เพิ่มขึ้นร้อยละ 12 เป็น 2.38
ล้านตัน ตารางด้านล่างนี้แสดงให้เห็นปริมาณการผลิตของเส้นใยหลักต่างๆ ทั่วโลกสำหรับปี 2552

[]

ผลผลิตของเส้นใยเรยอนมีปริมาณมากกว่าผลผลิตฝ้ายถึง 50 เท่า ในพื้นที่เพาะปลูกเท่ากัน
ปริมาณการใช้น้ำในกระบวนการผลิตเส้นใยเรยอนรวมตลอดทุกกระบวนการที่เกี่ยวข้องยังต่ำกว่าปริมาณน้ำที่ใช้ในกระบวนการผลิตเส้นใยฝ้ายอย่างเห็นได้ชัด
วงจรชีวิตของเส้นใยเซลลูโลสซึ่งเริ่มต้นจากธรรมชาติ
สามารถย่อยสลายได้ตามธรรมชาติมีรายละเอียดดังต่อไปนี้

[]

ในความเป็นจริงแล้ว การทดลองทางวิทยาศาสตร์ได้ค้นพบว่า
เส้นใยเรยอนใช้ระยะเวลาในการย่อยสลายที่สั้นกว่าเส้นใยฝ้าย
จากจุดกำเนิดที่เป็นธรรมชาติและเป็นมิตรกับสิ่งแวดล้อม สามารถย่อยสลายได้ตามธรรมชาติ
เนื้อผ้าที่ให้ความรู้สึกนุ่ม เบาสบาย
ความเติบโตด้านปริมาณการบริโภคเส้นใยเรยอนน่าจะมีอนาคตที่สดใส
ดังจะเห็นได้จากการที่ผู้ผลิตเส้นใยเรยอนรายใหญ่ๆ ซึ่งรวมไปถึง อดิตยา เบอร์ล่า กรุ๊ป
ต่างประกาศแผนการขยายกำลังการผลิตเส้นใยเรยอน

การส่งออกยังคงเป็นแรงขับเคลื่อนที่สำคัญในการเติบโตของอุตสาหกรรมสิ่งทอและเครื่องนุ่งห่มของไทย
หลังปริมาณการส่งออกลดลงร้อยละ 10.5 ในปี 2552
การเติบโตของอุตสาหกรรมสิ่งทอและเครื่องนุ่งห่มของไทยเพิ่มขึ้นเป็นร้อยละ 18.3 ในช่วง 9
เดือนแรกของปี 2553 เปรียบเทียบกับระยะเวลาเดียวกันของปี 2552
การนำเข้าฝ้ายเติบโตขึ้นร้อยละ17 ในช่วง 9 เดือนแรกของปี 2553
สะท้อนให้เห็นถึงปริมาณการผลิตของอุตสาหกรรมภายในประเทศที่เพิ่มสูงขึ้น
การส่งออกผลิตภัณฑ์จากอุตสาหกรรมต้นน้ำที่เกี่ยวข้องยังคงความเติบโตอย่างต่อเนื่อง
ทั้งเส้นใยประดิษฐ์ เส้นใย เส้นด้าย
อย่างไรก็ตามการส่งออกผลิตภัณฑ์จากอุตสาหกรรมปลายน้ำอันได้แก่การส่งออกเสื้อผ้ามีการเติบโตเพียงร้อยละ
6.5 ในระยะเวลาเดียวกัน

ในแง่ของการกระจายตามหลักภูมิศาสตร์แล้ว ตลาดส่งออกจะมีฐานที่กว้างกว่า
จึงสามารถชดเชยปริมาณการส่งออกที่ลดลงในประเทศสหรัฐอเมริกาและสหภาพยุโรป
ในขณะที่ตลาดอาเซียน จีน และประเทศอื่นๆ
มีการเติบโตอย่างเห็นได้ชัดเนื่องจากการลดการพึ่งพาตลาดในประเทศแถบตะวันตก

ตลอดปีที่ผ่านมาบริษัทของเราได้เห็นการเติบโตเพิ่มสูงขึ้นของเส้นใยเรยอน
ทั้งในด้านรายได้จากการขายและปริมาณการขาย ปริมาณขายของเส้นใยเรยอนเติบโตขึ้นร้อยละ 61
ในตลาดส่งออก และร้อยละ 12 สำหรับตลาดภายในประเทศ ถือเป็นความเติบโตโดยรวมร้อยละ
39 คิดเป็นปริมาณขายจำนวน 125,548 ตันตลอดทั้งปี ตลาดส่งออกหลักทั้งหมดในประเทศตุรกี
เอเชียตะวันออกเฉียงใต้ เอเชียใต้ เป็นแรงผลักดันหลักสำหรับการเติบโตโดยรวมทั้งหมด

บริษัทของเราได้วางรากฐานอย่างรวดเร็วในตลาดเส้นใยโมดาลในต่างประเทศ
รวมไปถึงการขยายฐานการส่งออก
ความต้องการเส้นใยโมดาลเติบโตขึ้นอย่างต่อเนื่องในศูนย์กลางสิ่งทอ เช่น ประเทศจีนและตุรกี
เนื่องมาจากคุณสมบัติความทนทานและให้สัมผัสที่นุ่มนวล
เส้นใยโมดาลถูกนำไปใช้ผลิตเครื่องนุ่งห่มสตรี
และนำไปผสมกับฝ้ายเพื่อตัดเย็บเป็นเครื่องนุ่งห่มและเครื่องแต่งกายคุณภาพสูง
บริษัทของเราคาดหวังที่จะเห็นการเจริญเติบโตในภาคธุรกิจนี้ต่อไปในอนาคต

จากการทำสัญญาระยะยาวสำหรับการซื้อขายเยื่อกระดาษ
บริษัทของเราจึงมีรากฐานที่มั่นคงที่จะเพิ่มกำลังการผลิตอย่างต่อเนื่อง อย่างไรก็ตาม
โดยทั่วไปแล้วปริมาณเยื่อกระดาษสำหรับการผลิตเส้นใยเรยอนนั้นไม่เคยเพียงพอที่จะรองรับความต้องการสำหรับกำลังการผลิตที่เพิ่มสูงขึ้นอย่างต่อเนื่องในช่วงหลายปีที่ผ่านมา
บริษัทของเราจะไม่หยุดยั้งที่จะค้นหาโอกาสต่างๆ
เพื่อการรักษาความมั่นคงด้านความพร้อมของเยื่อกระดาษต่อไปในอนาคต

ความผันแปรในปริมาณและราคาฝ้าย เยื่อฝ้าย และเยื่อกระดาษชนิดละลายน้ำ
จะเป็นสาเหตุหลักที่ทำให้เส้นใยเรยอนมีราคาเปลี่ยนแปลงอย่างรวดเร็ว
และยังทำให้วงจรของตลาดสั้นลงและคาดเดาได้ยากขึ้นอีกด้วย

4.3 การจัดหาผลิตภัณฑ์หรือบริการ

  1. ปริมาณการผลิตและการจัดจำหน่าย

+---------------------------+-------+-----+------+-----+------+-----+
|                           | ป     |     | ปี    |     | ปี    |     |
|                           | ี 2553 |     | 2552 |     | 2551 |     |
+---------------------------+-------+-----+------+-----+------+-----+
|                           | จำนวน | %   | จ    | %   | จ    | %   |
|                           |       |     | ำนวน |     | ำนวน |     |
+---------------------------+-------+-----+------+-----+------+-----+
|   ปริมาณการผลิตจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 12    |     | 91   |     | 103  |     |
|                           | 8,897 |     | ,311 |     | ,197 |     |
+---------------------------+-------+-----+------+-----+------+-----+
|   เกลือโซเดียมซัลเฟต         | 10    |     | 69   |     | 80   |     |
|                           | 2,124 |     | ,676 |     | ,672 |     |
+---------------------------+-------+-----+------+-----+------+-----+
|   ปริมาณการขายจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   ภายในประเทศ             | 4     | 36  | 40   | 44  | 39   | 38  |
|                           | 5,193 | .00 | ,428 | .69 | ,657 | .97 |
+---------------------------+-------+-----+------+-----+------+-----+
|   ต่างประเทศ               | 8     | 64  | 50   | 55  | 62   | 61  |
|                           | 0,355 | .00 | ,045 | .31 | ,108 | .03 |
+---------------------------+-------+-----+------+-----+------+-----+
| รวม                       | 12    | 100 | 90   | 100 | 101  | 100 |
|                           | 5,548 | .00 | ,473 | .00 | ,765 | .00 |
+---------------------------+-------+-----+------+-----+------+-----+
|   ปริมาณการขายในประเทศ     |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 3,525 | 34  | 2    | 42  | 3    | 36  |
|                           |       | .13 | ,632 | .36 | ,209 | .16 |
+---------------------------+-------+-----+------+-----+------+-----+
|   เกลือโซเดียมซัลเฟต         | 352   | 3   | 264  | 4   | 331  | 3   |
|                           |       | .40 |      | .25 |      | .73 |
+---------------------------+-------+-----+------+-----+------+-----+
|   อื่นๆ                     | 51    | 0   | 13   | 0   | 36   | 0   |
|                           |       | .49 |      | .21 |      | .41 |
+---------------------------+-------+-----+------+-----+------+-----+
| รวม                       | 3,928 | 38  | 2    | 46  | 3    | 40  |
|                           |       | .02 | ,909 | .82 | ,576 | .30 |
+---------------------------+-------+-----+------+-----+------+-----+
|   ปริมาณการขายต่างประเทศ    |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 6,361 | 61  | 3    | 52  | 5    | 59  |
|                           |       | .59 | ,280 | .78 | ,288 | .60 |
+---------------------------+-------+-----+------+-----+------+-----+
|   เกลือโซเดียมซัลเฟต         | 7     | 0   | -    | -   | 5    | 0   |
|                           |       | .07 |      |     |      | .05 |
+---------------------------+-------+-----+------+-----+------+-----+
|   อื่นๆ                     | 32    | 0   | 23   | 0   | 4    | 0   |
|                           |       | .32 |      | .40 |      | .05 |
+---------------------------+-------+-----+------+-----+------+-----+
| รวม                       | 6,400 | 61  | 3    | 53  | 5    | 59  |
|                           |       | .98 | ,303 | .18 | ,297 | .70 |
+---------------------------+-------+-----+------+-----+------+-----+
|   ปริมาณการขายรวม (ล้านบาท) |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 9,886 | 95  | 5    | 95  | 8    | 95  |
|                           |       | .72 | ,912 | .14 | ,497 | .76 |
+---------------------------+-------+-----+------+-----+------+-----+
|   เกลือโซเดียมซัลเฟต         | 359   | 3   | 264  | 4   | 336  | 3   |
|                           |       | .47 |      | .25 |      | .79 |
+---------------------------+-------+-----+------+-----+------+-----+
|   อื่นๆ                     | 83    | 0   | 38   | 0   | 40   | 0   |
|                           |       | .81 |      | .61 |      | .45 |
+---------------------------+-------+-----+------+-----+------+-----+
| รวม                       | 1     | 100 | 6    | 100 | 8    | 100 |
|                           | 0,328 | .00 | ,214 | .00 | ,873 | .00 |
+---------------------------+-------+-----+------+-----+------+-----+

2.  วัตถุดิบ และผู้จำหน่ายวัตถุดิบ (SUPPLIER)

  วัตถุดิบถือเป็นปัจจัยที่มีความสำคัญเป็นอย่างยิ่งต่อโครงสร้างต้นทุนของบริษัทฯ
  รายละเอียดและประเด็นที่เกี่ยวข้องกับวัตถุดิบหลักมีดังต่อไปนี้

-   เยื่อกระดาษชนิดละลายน้ำได้

บริษัทฯ มีการนำเข้าเยื่อกระดาษชนิดนี้จากต่างประเทศทั้งหมด โดยส่วนใหญ่สั่งซื้อจากแอฟริกาใต้
และบริษัทร่วมในประเทศแคนาดา บริษัทฯ มีสัญญาการจัดซื้อระยะยาวเป็นเวลา 5 ปี
เริ่มต้นในเดือนมิถุนายน 2552 และสัญญาระยะยาวอีก 2 ฉบับ เริ่มต้นเดือนเมษายน 2553
เป็นระยะเวลา 5 ปี
เพื่อเป็นการประกันความพร้อมในการจัดหาเยื่อกระดาษเพื่อใช้ในการผลิตเกือบทั้งหมด
เนื่องจากปริมาณความต้องการเยื่อกระดาษสำหรับผลิตเส้นใยเรยอนในประเทศจีนมีอัตราการเติบโตอย่างต่อเนื่อง
ปริมาณเยื่อกระดาษในท้องตลาดคาดว่าจะขาดแคลนต่อไป
ส่งผลให้การซื้อแบบครั้งต่อครั้งมีราคาสูงขึ้น

-   โซดาไฟ

ราคาโซดาไฟภายในประเทศมีแนวโน้มเพิ่มสูงขึ้นอย่างต่อเนื่องนับตั้งแต่ช่วงต้นปี
ซึ่งคาดการณ์ว่าราคาจะยังคงเพิ่มขึ้นในปีหน้าเนื่องมาจากความต้องการของตลาดโลกที่เพิ่มสูงขึ้น
โซดาไฟส่วนใหญ่มีการจัดซื้อภายในประเทศภายใต้สัญญาระยะยาว
ส่วนที่เหลือเป็นการนำเข้าจากต่างประเทศในราคาตลาด ณ ขณะนั้น

-   กำมะถัน

วัตถุดิบชนิดนี้จะถูกนำไปใช้ในกระบวนการผลิตคาร์บอนไดซัลไฟด์ (CS₂) และกรดซัลฟูริค (H₂SO₄)
วัตถุดิบชนิดนี้มีอยู่ตามธรรมชาติจากเหมืองในประเทศแคนาดา
หรือเป็นผลิตผลพลอยได้จากการกระบวนการกลั่นน้ำมัน บริษัทฯ
นำเข้าวัตถุดิบชนิดนี้ทั้งจากการนำเข้าและจากแหล่งในประเทศในราคาตลาด ณ ขณะนั้น
ราคากำมะถันเพิ่มสูงขึ้นเป็นอย่างมากในช่วงไตรมาส 2 ของปี
โดยในปีนี้ระดับราคาจะเพิ่มสูงขึ้นมากกว่าปีที่แล้ว (ยกเว้นในช่วง 6 เดือนหลังของปี 2551)
เนื่องจากความต้องการที่เพิ่มสูงขึ้นและราคาน้ำมันที่ปรับสูงขึ้น

-   ก๊าซธรรมชาติ

  ก๊าซธรรมชาติถูกนำมาใช้ในกระบวนการผลิต CS₂ ในโรงงานที่ตั้งอยู่ที่จังหวัดสระบุรี
  โดยมีการจัดซื้อจากบริษัท ปตท. จำกัด (มหาชน) ภายใต้สัญญาระยะยาว
  ราคาก๊าซธรรมชาติจะเชื่อมโยงกับราคาน้ำมันในสิงคโปร์และอัตราแลกเปลี่ยนระหว่างเงินบาทและดอลล่าร์สหรัฐฯ
  เช่นเดียวกับผู้บริโภคก๊าซรายอื่นๆ

3.  การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ ได้จัดให้มีระบบการบำรุงรักษาเพื่อการป้องกันและตามกำหนดเวลาอย่างละเอียดถี่ถ้วน
เพื่อให้แน่ใจว่าอุปกรณ์การผลิตทั้งหมดสามารถใช้การได้ดีตลอดอายุการใช้งาน
นอกจากนี้ยังกำหนดให้มีระบบการจัดการอุปกรณ์ที่ทดแทนกันได้สำหรับอุปกรณ์ที่หมดอายุการใช้งาน
บริษัทฯ ได้เล็งเห็นความสำคัญของความปลอดภัยอย่างยิ่งยวด ตลอดทั้งปี บริษัทฯ
ได้ดำเนินโครงการสร้างพฤติกรรมเพื่อความปลอดภัย โดยได้รับการดูแลโดยเจ้าหน้าที่มืออาชีพ
นอกเหนือไปจากจิตสำนึกด้านความปลอดภัยในระดับสูงของพนักงาน การฝึกอบรมอย่างเข้มข้น
และการลงทุนในอุปกรณ์เพื่อความปลอดภัยทุกชนิดแล้ว บริษัทฯ
ยังได้จัดให้มีการซ้อมรับมือเหตุการณ์ฉุกเฉิน เพื่อสร้างมาตรฐานความตื่นตัวให้อยู่ในระดับสูงสุด

บริษัทฯ ได้ลงทุนเป็นจำนวนมากในช่วงหลายปีที่ผ่านมา
เพื่อเสริมสร้างระบบควบคุมมลภาวะและสิ่งแวดล้อมอย่างต่อเนื่องปัจจุบันนี้บริษัทฯ
ได้ผ่านมาตรฐานต่างๆ ตามที่กระทรวงอุตสาหกรรมได้ประกาศใช้ ขยะมูลฝอยทั้งหมดของบริษัทฯ
ได้ผ่านการคัดแยกอย่างเหมาะสม และส่งไปกำจัดโดยหน่วยงานที่ได้รับอนุญาตตามกฎหมาย
ปริมาณขยะที่เกิดขึ้นจริงได้รับการตรวจสอบโดยบริษัทฯ และหน่วยงานราชการอยู่เป็นประจำ
การจัดการขยะที่ไม่เหมาะสมจะก่อให้เกิดความเสี่ยงต่อสิ่งแวดล้อม บริษัทฯ
จึงได้ใช้ความเข้มงวดในการควบคุมมลพิษไม่ให้เกินขอบเขตที่กฎหมายกำหนดไว้ นอกจากนี้บริษัทฯ
ยังได้รับการรับรองมาตรฐาน ISO 14001 สำหรับการปฏิบัติงาน
และระบบบริหารงานเอกสารด้านสิ่งแวดล้อมได้อย่างเหมาะสม จากที่กล่าวมาทั้งหมดข้างต้น บริษัทฯ
จึงได้ประเมินความเสี่ยงที่จะเกิดการปนเปื้อนสิ่งแวดล้อมเนื่องมาจากอุบัติเหตุอยู่ในระดับปานกลางถึงระดับสูง

4.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-